Document ID: /fineweb-2-swissfilter-quality_10-filterrobots/filtered/01307.jsonl.gz/540

Mbyllet pa fitues derbi mes Liverpoolit dhe Chelseat
Liverpooli dhe Chelsea kanë ndarë pikët në derbin e javës së 21-të në Premierligë.
Ndeshja e zhvilluar këtë të shtunë në “Anfield” përfundoi baras dhe pa gola, shkruan Gazeta Express.
“Blutë” shënuan një gol në minutën e tretë përmes Kai Havertz, por ai u anulua pas rishikimit me VAR për shkak të pozitës jashtë loje.
Liverpooli pas këtij barazimi ka 29 pikë dhe renditet i teti në tabelë, aq sa ka edhe Brentfordi si i nënti.
Chelsea mbetet në pozitën e dhjetë dhe gjithashtu ka 29 pikë. /Gazeta Express/